
ΤΕΥΧΟΣ ΔΕΥΤΕΡΟ 


Αρ 


. Φύλλου 5802 


ΑΠΟΦΑΣΕΙΣ 

Αριθμ. 6796 

Έγκριση Χρηματοδοτικού Προγράμματος του 
Πράσινου Ταμείου «Απόκτηση ελεύθερων Κοι¬ 
νόχρηστων Χώρων στις πόλεις 2018» και έγκρι¬ 
ση διάθεσης πίστωσης έτους 2018. 

Ο ΥΠΟΥΡΓΟΣ ΚΑΙ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α. του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98), 
β. του ν.δ. 496/1974 «Περί Λογιστικού των Νομικών 
Προσώπων Δημοσίου Δικαίου» (ΦΕΚ Α' 204), όπως έχει 
τροποποιηθεί και ισχύει και σύμφωνα με τα αναφε- 
ρόμενα στην παρ. 1 του άρθρου 11 του ν. 4337/2015 
(ΦΕΚ Α' 129), 

γ. του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (ΦΕΚ Α' 143), 
όπως ισχύει, 

δ. του π.δ. 80/2016 «Ανάληψη υποχρεώσεων από τους 
διατάκτες», όπως ισχύει (ΦΕΚ Α' 145), 
ε. του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις» 
(ΦΕΚ Α' 112), όπως έχει τροποποιηθεί και ισχύει, 
στ. του ν. 3889/2010 «Χρηματοδότηση περιβαλλοντι¬ 
κών παρεμβάσεων, Πράσινο Ταμείο, Κύρωση Δασικών 
Χαρτών και άλλες διατάξεις» (ΦΕΚ Α' 182), όπως ισχύ¬ 
ει και ειδικότερα των άρθρων 5 και 6 αυτού, σύμφωνα 
με το οποίο στις αρμοδιότητες του Πρασίνου Ταμείου 
περιλαμβάνεται η διαμόρφωση προγραμμάτων για την 
χρηματοδότηση μέτρων και δράσεων που αποσκοπούν 
στην προστασία, αναβάθμιση και αποκατάσταση του πε¬ 
ριβάλλοντος στο πλαίσιο της περιβαλλοντικής πολιτικής, 


ζ. του άρθρου 8 του ν. 4109/2013 «Κατάργηση και συγ¬ 
χώνευση νομικών προσώπων του Δημοσίου και του ευ¬ 
ρύτερου δημόσιου τομέα - Σύσταση Γενικής Γραμματείας 
για το συντονισμό του κυβερνητικού έργου και άλλες 
διατάξεις» (ΦΕΚΑ' 16), 

η. του άρθρου 40 του ν. 4178/2013 «Αντιμετώπιση της 
Αυθαίρετης Δόμησης - Περιβαλλοντικό Ισοζύγιο και άλ¬ 
λες διατάξεις» (ΦΕΚ Α' 174), σύμφωνα με τα οποία το 
Πράσινο Ταμείο χρηματοδοτεί δράσεις για την αποκα¬ 
τάσταση του περιβαλλοντικού ισοζυγίου, 

θ. των άρθρων 75 και 77 του ν. 4495/2017 (ΦΕΚ Α' 167) 
«Έλεγχος και προστασία του Δομημένου Περιβάλλοντος 
και άλλες διατάξεις», 

ι. του άρθρου 28 παρ. 33β του ν. 4280/2014, όπου 
ορίζεται για το Πράσινο Ταμείο ότι «Τυχόν αδιάθετα 
υπόλοιπα του επιτρεπομένου ποσοστού διάθεσης με- 
ταφέρονται στην επόμενη χρήση και διατίθενται για τους 
ίδιους σκοπούς» (ΦΕΚ Α' 159). 

2. Των παρ. 1 και 3 του άρθρου 4 του π.δ. 70/2015 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (ΦΕΚΑ' 114). 

3. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

4. Την αριθμ. Υ198/16-11-2016 απόφαση Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(ΦΕΚ Β' 3722). 

5. ί) Την αριθμ. 14694/13-3-2011 απόφαση Υπουργού 
Περιβάλλοντος, Ενέργειας και Κλιματικής Αλλαγής «Συ¬ 
γκρότηση του Διοικητικού Συμβουλίου του Πράσινου 
Ταμείου» (ΦΕΚ 94/τ.Υ.Ο.Δ.Δ./11-4-2011), όπως τροπο¬ 
ποιήθηκε με τις αριθμ. οικ.49429/8-11-2011 «Τροπο- 

ποίηση της 14694/31-3-2011 απόφασης Υπουργού 
Περιβάλλοντος, Ενέργειας και Κλιματικής Αλλαγής "Συ¬ 
γκρότηση του Διοικητικού Συμβουλίου του Πράσινου 
Ταμείου" (ΦΕΚ 432/τ.Υ.Ο.Δ.Δ./12-12-2011) και αριθμ. 
4643/26-1-2012 «Τροποποίηση της 14694/31-3-2011 
απόφασης Υπουργού ΠΕΚΑ "Συγκρότηση του Διοι¬ 
κητικού Συμβουλίου του Πράσινου Ταμείου" (ΥΟΔΔ 
94/11-4-2011), όπως ισχύει» (ΦΕΚ 31/τ.Υ.Ο.Δ.Δ./ 
27-1-2012) υπουργικές αποφάσεις, 
ϋ) την αριθμ. 39335/01-07-2013 υπουργική από¬ 
φαση (ΦΕΚ 311/τ.Υ.Ο.Δ.Δ./02-07-2013) «Συγκρότηση 
του Διοικητικού Συμβουλίου του Πράσινου Ταμείου», 
όπως τροποποιήθηκε με τις αριθμ. 49219/10-9-2013 
(ΦΕΚ 457/τ.Υ.Ο.Δ.Δ./20-09-2013) με τίτλο «Τροποποίη¬ 
ση της αριθμ. 39335/01-07-2013 απόφασηςτου Υπουρ¬ 
γού Περιβάλλοντος, Ενέργειας και Κλιματικής Αλλαγής 
"Συγκρότηση του Διοικητικού Συμβουλίου του Πράσι¬ 
νου Ταμείου" (ΥΟΔΔ 311)», αριθμ. οικ.26460/16-6-2015 
με τίτλο «Τροποποίηση της αριθμ. 39335/01-07-2013 
απόφασης του Υπουργού Περιβάλλοντος, Ενέργειας 
και Κλιματικής Αλλαγής "Συγκρότηση του Διοικητι¬ 
κού Συμβουλίου του Πράσινου Ταμείου" (ΥΟΔΔ 311), 
όπως ισχύει» (ΦΕΚ 446/τ.Υ.Ο.Δ.Δ./22-6-2015) και αριθμ. 
34810/10-8-2015 με τίτλο «Τροποποίηση της αριθμ. 
39335/01-07-2013 απόφασηςτου Υπουργού Περιβάλλο¬ 
ντος, Ενέργειας και Κλιματικής Αλλαγής "Συγκρότηση του 
Διοικητικού Συμβουλίου του Πράσινου Ταμείου" (ΥΟΔΔ 
311), όπως ισχύει» (ΦΕΚ 586/τ.Υ.Ο.Δ.Δ./17-08-2015) 
υπουργικές αποφάσεις, 

ίϋ) την αριθμ. 49447/24-11-2015 υπουργική απόφα¬ 
ση (ΦΕΚ 867/τ.Υ.Ο.Δ.Δ./27-11-2015) με τίτλο «Τροποποί¬ 
ηση της αριθμ. 39335/1 -7-2013 απόφασης του Υπουρ¬ 
γού Περιβάλλοντος, Ενέργειας και Κλιματικής Αλλαγής 
"Συγκρότηση του Διοικητικού Συμβουλίου του Πράσινου 
Ταμείου" (ΥΟΔΔ 311) όπως ισχύει», 
ίν) την αριθμ. 43353/21-12-2015 υπουργική απόφα¬ 
ση (ΦΕΚ956/τ.Υ.Ο.Δ.Δ./31-12-2015) με τίτλο «Τροποποί¬ 
ηση της αριθμ. 39335/1 -7-2013 απόφασης του Υπουρ¬ 
γού Περιβάλλοντος, Ενέργειας και Κλιματικής Αλλαγής 
"Συγκρότηση του Διοικητικού Συμβουλίου του Πράσινου 
Ταμείου" (ΥΟΔΔ 311), όπως ισχύει», 
ν) την αριθμ. 37538/21-9-2016 υπουργική απόφα¬ 
ση (ΦΕΚ505/τ.Υ.Ο.Δ.Δ./27-09-2016) με τίτλο «Τροποποί¬ 
ηση της αριθμ. 39335/1 -7-2013 απόφασης του Υπουρ¬ 
γού Περιβάλλοντος Ενέργειας και Κλιματικής Αλλαγής 
"Συγκρότηση του Διοικητικού Συμβουλίου του Πράσινου 
Ταμείου" (ΥΟΔΔ 311), όπως ισχύει», 
νί) την αριθμ. 32604/21-07-2017 (ΦΕΚ 366/τ.Υ.Ο.Δ.Δ./ 
24-07-2017) απόφαση του Υπουργού και αναπληρωτή 
Υπουργού Περιβάλλοντος και Ενέργειας «Συγκρότηση 
του Διοικητικού Συμβουλίου του Πράσινου Ταμείου», 
νϋ) την αριθμ. 49028/30-11-2017 (ΦΕΚ 654/τ.Υ.Ο.Δ.Δ./ 
07-12-2017) απόφαση του Υπουργού και αναπληρωτή 
Υπουργού Περιβάλλοντος και Ενέργειας «Τροποποίηση 
της αριθμ. 32604/21-07-2017 απόφασης του Υπουργού 
και Αναπληρωτή Υπουργού Περιβάλλοντος και Ενέρ¬ 
γειας "Συγκρότηση του Διοικητικού Συμβουλίου του 
Πράσινου Ταμείου"». 


6. Την αριθμ. 52405/28-12-2017 απόφαση του Υπουρ¬ 
γού Περιβάλλοντος και Ενέργειας και του Αναπληρωτή 
Υπουργού Περιβάλλοντος και Ενέργειας με θέμα «Έγκρι¬ 
ση του προϋπολογισμού οικονομικού έτους 2018 του 
Πράσινου Ταμείου» (Α.Δ.Α. ΩΜΨΩ4653Π8-Ψ9Ξ). 

7. Την αριθμ. 147.1/2018 (Α.Δ.Α. Ω60Ε46Ψ844-ΜΘΔ) 
απόφαση του Διοικητικού Συμβουλίου του Πράσινου 
Ταμείου, με το οποίο εγκρίθηκε η τροποποίηση του 
προϋπολογισμού οικονομικού έτους 2018 του Πράσι¬ 
νου Ταμείου. 

8. Την αριθμ. 6794/20-12-2018 απόφαση του Υπουργού 
Περιβάλλοντος και Ενέργειας και του Αναπληρωτή Υπουρ¬ 
γού Περιβάλλοντος και Ενέργειας με θέμα «ΠρώτηΤροπο- 
ποίησηΤακτικού Προϋπολογισμού του Πράσινου Ταμείου, 
οικονομικού έτους 2018» (Α.Δ.Α. ΩΔΖ246Ψ844-1ΞΛ). 

9. Την αριθμ. 147.2/2018 (Α.Δ.Α. 6ΓΝΞ46Ψ844-ΤΛΘ) 
απόφαση του Διοικητικού Συμβουλίου του Πράσινου 
Ταμείου, με την οποία αποφασίστηκε η τροποποίηση 
κατανομής προβλεπόμενων πιστώσεων έτους 2018 σε 
Χρηματοδοτικά προγράμματα του Πράσινου Ταμείου. 

10. Την αριθμ. 147.4/2018 (Α.Δ.Α. 681546Ψ844-ΚΡΡ) 
απόφαση του Διοικητικού Συμβουλίου του Πράσινου 
Ταμείου, με την οποία αποφασίστηκε η έγκριση του Χρη¬ 
ματοδοτικού Προγράμματος του Πράσινου Ταμείου με 
τίτλο «Απόκτηση ελεύθερων Κοινόχρηστων Χώρων στις 
πόλεις 2018». 

11. Το γεγονός ότι υπάρχει ανάγκη εξασφάλισης ση¬ 
μαντικών Κοινόχρηστων Χώρων και χώρων πρασίνου σε 
αρκετούς Δήμους της χώρας, οι οποίοι κινδυνεύουν να 
απωλέσουν το χαρακτήρα τους και να μετατραπούν σε 
οικοδομήσιμους χώρους καθιστώντας δυσμενέστερες 
τις συνθήκες του αστικού περιβάλλοντος, καθώς και των 
οποίων η απόκτηση κρίνεται πολεοδομικά ως ιδιαιτέρως 
σημαντική. 

12. Το γεγονός ότι δεν προκαλείται επιπλέον δαπάνη 
σε βάρος του κρατικού προϋπολογισμού, αλλά η δαπάνη 
ποσού δεκαπέντε εκατομμυρίων ευρώ (15.000.000,00 €) 
θα καλυφθεί από τον εγκεκριμένο προϋπολογισμό του 
Πράσινου Ταμείου του οικονομικού έτους 2018 και συ¬ 
γκεκριμένα σε βάρος του ΚΑΕ 9119, αποφασίζουμε: 

1. Την έγκριση Χρηματοδοτικού Προγράμματος του 
Πράσινου Ταμείου με αντικείμενο και τίτλο «Απόκτηση 
ελεύθερων Κοινόχρηστων Χώρων στις πόλεις 2018», 
με προϋπολογιζόμενη δαπάνη για το έτος 2018, ποσού 
δεκαπέντε εκατομμυρίων ευρώ (15.000.000,00 €), από 
τους πόρους του Περιβαλλοντικού ισοζυγίου. Σκοπός 
του προγράμματος είναι η χρηματοδότηση των Ο.Τ.Α. 
Α' βαθμού για την απόκτηση αμιγώς κοινόχρηστων χώ¬ 
ρων και χώρων πρασίνου που προβλέπονται σε εγκε¬ 
κριμένα Ρυμοτομικά Σχέδια, οι οποίοι έχουν ιδιαίτερη 
πολεοδομική σημασία και των οποίων η εξασφάλιση 
αποζημίωσης έχει επείγοντα χαρακτήρα. Για την απόκτη¬ 
ση των κοινόχρηστων χώρων το ΠράσινοΤαμείο μπορεί 
είτε να εξασφαλίζει και να καταβάλει την αποζημίωση 
για τη συντέλεση επιβληθείσας απαλλοτρίωσης είτε να 
δεσμεύει το απαραίτητο χρηματικό ποσό για την επανε- 
πιβολή αρθείσας απαλλοτρίωσης και για την εκκίνηση 
διαδικασίας επιβολής απαλλοτρίωσης. 

2. Τη διάθεση πίστωσης ποσού δεκαπέντε εκατομ¬ 
μυρίων ευρώ (15.000.000,00 €), από τις πιστώσεις του 

προϋπολογισμού εξόδων του Πράσινου Ταμείου του 
οικονομικού έτους 2018 και ειδικότερα από τον ΚΑΕ 9119 
για την υλοποίηση του παραπάνω Χρηματοδοτικού Προ¬ 
γράμματος. Το συνολικό ποσό για την υλοποίηση του 
προγράμματος κατατίθεται από το ΠράσινοΤαμείο στο 
Ταμείο Παρακαταθηκών και Δανείων με σύσταση παρα¬ 
καταθήκης υπέρ των δυνητικών δικαιούχων του προ¬ 
γράμματος. Η παρακαταθήκη αυτή είναι μη ανακλητή. 

3. Δυνητικοί δικαιούχοι του Προγράμματος είναι οι 
Ο.Τ.Α. Α' βαθμού όλης της χώρας. Με απόφαση του Διοι¬ 
κητικού Συμβουλίου του Πράσινου Ταμείου, η οποία κοι¬ 
νοποιείται στο Ταμείο Παρακαταθηκών και Δανείων, θα 
καθορίζονται οι προσωρινοί και οι οριστικοί δικαιούχοι. 

4. Η διαδικασία καταβολής των χρηματοδοτήσεων 
ορίζεται ως εξής: 

α. Με απόφαση του Διοικητικού Συμβουλίου του 
Πράσινου Ταμείου καθορίζονται τα απαιτούμενα δικαι- 
ολογητικά που θα πρέπει να υποβάλουν οι δυνητικοί 
δικαιούχοι Ο.Τ.Α., καθώς και η διαδικασία και οι όροι 
υποβολής των σχετικών προτάσεων, οι προϋποθέσεις, 
τα κριτήρια και διαδικασίες ένταξης τους στο Πρόγραμ¬ 
μα και λοιπά στοιχεία που θα πρέπει να περιλαμβάνει ο 
φάκελος υποβολής της πρότασης, οι υποχρεώσεις των 
δικαιούχων, καθώς επίσης και κάθε άλλη λεπτομέρεια 
για την εφαρμογή του προγράμματος. 

β. Με απόφαση του Διοικητικού Συμβουλίου του Πρά¬ 
σινου Ταμείου, η οποία κοινοποιείται στο Ταμείο Παρα¬ 
καταθηκών και Δανείων, θα καθορίζονται οι προσωρινοί 
δικαιούχοι της πίστωσης της παρ. 2. Οι δικαιούχοι αυτοί 
καθίστανται οριστικοί με όμοια απόφαση του Διοικη¬ 
τικού Συμβουλίου, με την οποία θα δίνεται εντολή στο 
Ταμείο Παρακαταθηκών και Δανείων εκταμίευσης του 
εγκεκριμένου ποσού για έκαστο εξ αυτών. 

γ. Με μία ή περισσότερες αποφάσεις του Διοικητικού 
Συμβουλίου του Πράσινου Ταμείου, κατόπιν ελέγχου της 
πλή ρωσης των προϋποθέσεων και των προσκομισθέντων 
δικαιολογητικών, καθορίζονται οι οριστικοί δικαιούχοι 
του προγράμματος και οι συγκεκριμένοι Κοινόχρηστοι 
Χώροι, που μπορούν να χρηματοδοτηθούν και έως του 
ποσού που θα καθορισθεί με απόφαση του Δ.Σ. του Πρά¬ 
σινου Ταμείου για κάθε δικαιούχο αντιστοίχως με σκοπό 
τη συντέλεση της απαλλοτρίωσης. Οι αποφάσεις αυτές 
κοινοποιούνται στο Ταμείο Παρακαταθηκών και Δανεί¬ 
ων και δίνεται εντολή μερικής εξόφλησης της αρχικώς 
συσταθείσας παρακαταθήκης με σύσταση νέας παρακα¬ 
ταθήκης υπέρ του οριστικού δικαιούχου Ο.Τ.Α. κατά τις 
ισχύουσεςγιατοΤαμείο Παρακαταθηκών και Δανείων δι¬ 
ατάξεις. Η παρακαταθήκη αυτή είναι ελευθέρως μερικώς 
ή ολικώς ανακλητή έως τη σύσταση παρακαταθήκης υπέρ 
του αναγνωρισθησόμενου δικαιούχου της αποζημίωσης. 

δ. Προϋπόθεση για την οριστικοποίηση των δυνητικών 
δικαιούχων Ο.Τ.Α. και των προς απόκτηση Κοινοχρήστων 
Χώρων είναι η ύπαρξη των εξής ιδίως στοιχείων: 

ί. Εγκεκριμένο Ρυμοτομικό Σχέδιο, στο οποίο οι προς 
απαλλοτρίωση χώροι προβλέπονται ρητώς ως Κοινό¬ 
χρηστοι Χώροι. 

ϋ. Πράξη Αναλογισμού ή Πράξη Εφαρμογήςγι'αυτούς 
τους Κοινόχρηστους Χώρους. 

μι. Απόφαση κύρωσης της Πράξης Αναλογισμού από 
το Νομάρχη ή τον Περιφερειάρχη. 


ίν. Απόφαση καθορισμού τιμής μονάδος (δικαστικώς 
ή εξωδίκως). 

Οι παραπάνω προϋποθέσεις μπορούν να εξειδικεύο¬ 
νται περαιτέρω με απόφαση του Διοικητικού Συμβου¬ 
λίου του Πράσινου Ταμείου. 

ε. Η εξόφληση της παρακαταθήκης υπέρ του Δήμου θα 
εκτελείται με ταυτόχρονη σύσταση νέας παρακαταθήκης 
υπέρ των αναγνωρισθησομένων δικαιούχων της αποζη¬ 
μίωσης της πράξης αναλογισμού ή της πράξης εφαρμο¬ 
γής. Η παρακαταθήκη αυτή δεν είναι ανακλητή. Για την 
είσπραξη του ποσού της παρακαταθήκης από τοΤαμείο 
Παρακαταθηκών και Δανείων οι αναγνωρισθησόμενοι 
δικαιούχοι υποχρεούνται να προσκομίσουν στο Ταμείο 
Παρακαταθηκών και Δανείων πλήρη φάκελο απαλλοτρί¬ 
ωσης με πράξη ή απόφαση αναγνώρισης δικαιούχων, 
φορολογική ενημερότητα και σε περίπτωση νομικού 
προσώπου πλήρη σειρά νομιμοποιητικών εγγράφων. 

5. Το χρηματοδοτικό πρόγραμμα του ΠράσινουΤαμεί- 
ου καλύπτει αποκλειστικά και μόνο τις υποχρεώσεις των 
Δήμων. Σε καμία περίπτωση δεν μπορούν να υπαχθούν 
σε αυτό οι υποχρεώσεις των παρόδιων ιδιοκτητών. Για 
τον καθορισμό ως προσωρινού δικαιούχου απαιτεί¬ 
ται η εξασφάλιση από το δικαιούχο της κάλυψης των 
υποχρεώσεων των παρόδιων ιδιοκτητών, ενώ για την 
αναγνώρισή τους ως οριστικού δικαιούχου απαιτείται η 
αποδεδειγμένη καταβολή τους, έτσι ώστε να μπορούν 
εν τέλει να συντελεστούν οι απαλλοτριώσεις των περι¬ 
πτώσεων που έχουν ενταθεί στο πρόγραμμα. 

6. Στο χρηματοδοτικό πρόγραμμα του Πράσινου Τα¬ 
μείου μπορεί κατ'εξαίρεση να εντάσσονται περιπτώσεις 
απαλλοτριώσεων για την εξασφάλιση τμημάτων μεγάλων 
και σημαντικών κοινόχρηστων χώρων, κατόπιν σχετικής 
ειδικώς αιτιολογημένης απόφασης του Διοικητικού Συμ¬ 
βουλίου του Πράσινου Ταμείου, αφού διαπιστωθεί η επάρ¬ 
κεια, αυτοτέλεια και πολεοδομική λειτουργικότητά του 
προς απαλλοτρίωση τμήματοςτου κοινόχρηστου χώρου. 

7. Η εκτέλεση του προγράμματος ανατίθεται αποκλει¬ 
στικά στο Διοικητικό Συμβούλιο του ΠράσινουΤαμείου 
μέχρι το στάδιο της χορήγησης εντολής σύστασης νέας 
παρακαταθήκης υπέρ των αναγνωρισθησομένων δικαι¬ 
ούχων της αποζημίωσης, το δεΤαμείο Παρακαταθηκών 
και Δανείων ενεργεί μέχρι το ως άνω στάδιο μόνο κατό¬ 
πιν ειδικών εγγράφων εντολών του Διοικητικού Συμβου¬ 
λίου του ΠράσινουΤαμείου. 

8. Δικαιώματα ή υποχρεώσεις που απορρέουν από την 
παρούσα απόφαση δεν εκχωρούνται σε οποιονδήπο- 
τε τρίτο. Ο χρηματοδοτούμενος φορέας αναλαμβάνει 
την υποχρέωση ενημέρωσης της κοινής γνώμης για το 
φορέα χρηματοδότησης, καθώς και για το αντικείμενο 
του έργου με κάθε πρόσφορο τρόπο (ανάρτηση ενη¬ 
μερωτικών πινακίδων, ανακοινώσεις στον τοπικό τύπο, 
ιστοσελίδα, κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κηφισιά, 20 Δεκεμβρίου 2018 
Ο Υπουργός Ο Αναπληρωτής Υπουργός 

ΓΕΩΡΓΙΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5802/21.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























